Ин витрото - безплатно и безлимитно Май 17, 2017
Правителството реши днес да финансира всички процедури за инвитро оплождане. "Колкото докторите преценят, че е целесъобразно и ефективно и щади жените", заяви Борисов, толкова процедури ще плати правителството.Д-р Георги Стаменов благодари на правителството за подкрепата."Това, което предложихме на правителството, е фондът "Ин витро" да започне да работи по-бързо. Хората, които са ангажирани и са подали документи към фонда, ще бъдат одобрявани в рамките на пет месеца - шест. Освен това предложихме да имат по четири опита, така че всички неуспели ще могат да кандидатстват по още веднъж, което ще е страхотно за тях", обясни Стаменов. Той подчерта, че по този начин България става сред трите държави в Европа, които обръщат най-сериозно внимание на тази процедура, заедно с Великобритания. Не на последно място се обръща внимание и на хората с онкологични заболявания. Фондът за асистирана репродукция ще може да реимбурсира запазване на фертилните възможности, замразяване на яйцеклетки и на ембриони при хората с онкологични заболявания, посочи д-р Георги Стаменов.Министърът на финансите Владислав Горанов уточни, че приетото днес решение е изменение в постановлението за държавния бюджет, с което на практика се осигурява в ресурс - толкова, колкото е необходим.За миналата година за фонда са били осигурени 12 млн. лева. Сега парите ще са толкова, колкото е необходимо.Решението е малко странно на фона на очертаващия се дефицит на НЗОК за плащанията за болнично лечение и за лекарства. Касата даже въведе драстични мерки за оценка на разходите за лекарства, според теглото и ръста на пациентите. Освен това провеждането на безброй инвитро процедури при едно и също лице е безсмислено, защото при повече от три неуспешни процедури, почти сигурно е, че и следващите ще са такива. Странно е и решението Правителството да плаща за съхраняване на замразени яйцеклетки. В резултат на това решение може да се очаква разширяване на мрежата от ин витро центрове в страната. До сега фондът по Асистирана репродукция финансираше до 3 процедури. Няма данни, които да сочат, че мярката е повлияла на демографския срив.
НЗОК въведе лимит и на пътеките, не само на леглата	Д-р Болтаджиев: Цинично е да има излишък в бюджета на НЗОК и той да се харчи за асфалт	С 4.2% са намалели хоспитализациите през миналата година в болниците	Болница осъди НЗОК за надлимитната дейност за 2015 година	Д-р Георги Кръстев, БЛС: Медицинската общност е репресирана с бюджети, с лимити.	Twitter
Посещения: 706 Печат	Е-мейл	Добавете коментар